Túrakód: G510\_01 / Táv.: 10 / Frissítve: 2018-02-18

Túranév: Szentes térsége / 10-15 km-es edzőkör #1

Leírás:

10 km-es futó „körünk” szinte teljes mértékben szilárd burkolatú talajon halad. Ugyanazon az útvonalon jutunk el a fordulópontig, mint vissza.

A Széchenyi Ligetből indulunk a gyöngykavicsos sétányon, a kerékpárúttal párhuzamosan, Csongrád irányába. A kanyart elérve balra, követve a kavicságyat haladjunk a térburkolatos járdáig, hogy itt jobbra fordulva az úttesten átkelve, a szemben lévő járdán fussunk tovább, balunkon a füves-, fás területtel.
A járda végének elérése közben elhaladunk a Kurca-part Kalandpark mellett, valamint a *(némileg beljebb elhelyezkedő)*
Dr. Sipos Ferenc Parkerdő Otthon mellett.
A járda végének „kunkorából” kijutva a T-elágazásban balra kocogjunk tova az első aszfaltos útig.
Itt jobbra fordulva már a Gázos kövesúton egyenesen haladhatunk *(gyér forgalom mellett)* a végénél található
Y-elágazásig, ahol a jobboldali ágban a telep kerítésénél találjuk fordulópontunkat, és az út „névadó” telepét.
Közben azonban át kell kelnünk a 451-es főúton, ami alapos körültekintést igényel.

Visszafelé, már a befutott nyomvonalat követve érünk kiindulási pontunkra.

Feldolgozták: Vukovich Sándor (Vuki), 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*